sonderborg.dk

LitteraturBINGO
2026-03-12 16:30 - 17:30 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Bogholderiet inviterer på en litterær rejse og vind fantastiske præmier ved at lytte og krydse af på din bingoplade!
Tag med på en spændende rejse gennem litteraturen, og få et indblik i de romaner, der har gjort et helt særligt indtryk på de to belæste bibliotekarer Frederikke Wiinholt og Kimmie Haahr Hansen.
Til LitteraturBINGO udleveres en bingoplade med en række ord til alle deltagere. Herefter læses et uddrag af en af romanerne højt, og så gælder det om at spidse ører og krydse af, når de ord, der forhåbentlig er på din plade, læses op.
Der er naturligvis gode gevinster på højkant til alle dagens vindere.
Om Bogholderiet
Bogholderiet er en arrangementsrække, hvor bibliotekets medarbejdere anbefaler gode bøger til din næste læseoplevelse.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

SDB:DOX: Alle os og siloen
2026-03-12 19:00 | Augustiana Kunstpark & Kunsthal, Palævej 10-14, Augustenborg, 6440, Danmark
Riv ned – eller behold? Med afsæt i den aktuelle diskussion om siloen på Augustenborg Havn, viser SDB:DOX film et identisk dilemma i Stubbekøbing. Fri entre.
SDB:DOX 2026 rammer Augustiana med filmen Alle os og Siloen, der handler om en flok kreative ildsjæle i Stubbekøbing. De vil gøre byens gamle betonsilo på havnen til et kunstnerisk vartegn for byen. Så nu skal byen vælge: Skal siloen rives ned – eller skal den lille by drømme stort?
Der er mange store politiske planer med udviklingen af Augustenborg i disse år. I forbindelse med byudviklingsprojektet Hertugernes Augustenborg er borgerne i Augustenborg blevet spurgt ind til livet i hertugbyen, og hvad de ser som fremtidens vigtigste fokusområder. Resultatet er undersøgelsen er nu klar og bliver præsenteret i forbindelse med SDB:DOX på Augustiana.
Efter filmen debatterer vi byudviklingen i Augustenborg med afsæt i borgeranalyse og film. Vi serverer vin, vand og lidt snacks.

Alle er velkomne. Køb billet her (Billetten kan indløses til et glas vin eller vand)
Program
Kl. 19.00: Velkomst
Kl. 19.05: Projektledelsen i Hertugernes Augustenborg præsenterer borgeranalysens resultater.
KL. 19.30: Filmvisning: Alle os og siloen
Kl. 21.00: Fælles debat om byudviklingen i Augustenborg med afsæt i borgeranalyse og film.

Om filmen

En flok kreative ildsjæle vil gøre den gamle betonsilo på havnen i Stubbekøbing til et kunstnerisk vartegn for byen. Så nu skal byen vælge: Skal siloen rives ned – eller skal den lille by drømme stort?

På havnen i den lille by Stubbekøbing står en forladt kornsilo, som i årevis har delt byen midt over. Nogle ser et grimt levn fra fortiden, andre ser muligheder for fremtiden. Da en gruppe kunstnere og kulturentreprenører foreslår at omdanne siloen til et kunstnerisk vartegn i stedet for at rive den ned, opstår en diskussion om forskellige drømme for byens fremtid – og forskellige syn på, hvad kunst egentlig er, og hvem den er for.
‘Alle os og siloen’ er en varm og underfundig dokumentar om sammenhold, forandring og modet til at se nyt i det gamle. Filmen følger, hvordan kreative ildsjæle – med hver deres stemme og fra hvert deres ståsted – forsøger at puste liv i en by, hvor tomme butikker og store visioner eksisterer side om side og hvor samtidskunsten åbner op for et nyt blik på hvad der egentlig er vækst og værdi. Det er en fortælling om kunsten, livet, landet og byen – og om de steder, der i lang tid er blevet kaldt Udkantsdanmark, som kæmper for retten til at definere sig selv på ny.

Vin & Vinyl ♥ Bogholderiet: These Books are Made for Walking
2026-03-12 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Bibliotekets elskede vinylspecialister og boganmelderne forenes til en magisk aften.
Vi skal gå hånd i hånd… for kærlighedsaffæren mellem Vin & Vinyl og Bogholderiet blomstrer videre og er klar til at tage det næste store skridt: En fælles vandretur i musik og lyrik.
Claus og Karla fra Vin & Vinyl og Line og Sigurbjörg fra Bogholderiet har taget fornuftige vandrestøvler på og har sammensat et program med musik og litteratur, der både begiver sig helt ud på de vildeste vover og samtidig langt ind i sindet.
Om Vin & Vinyl
Karla, Morten og Claus byder velkommen til vinylens autentiske lydunivers. De vender plader og dykker ned i musikkens fascinerende kroge med fokus på unikke nicher. Forvent sprøde lp-toner, musikanekdoter og lækker vin.
Om Bogholderiet
Bogholderiet er en arrangementsrække, hvor bibliotekets medarbejdere anbefaler gode bøger til din næste læseoplevelse.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Als Revyen 2026 – Et skud fra hoften (Torsdag)
2026-03-12 20:00 - 22:30 | Kultursalen – Augustenborghallerne, Kettingvej 19a, Augustenborg, 6440
I marts 2026 vender Als Revyen tilbage til Kultursalen i Augustenborghallerne med årets forestilling: “Et skud fra hoften” – en revy, der hylder det spontane, det ærlige og det uimodståelige grin. At skyde fra hoften er at reagere med instinkt, uden filter og uden omsvøb. Og det er præcis den energi, Als Revyen tager med på scenen i år: aktuel, umiddelbar og fuld af glimt i øjet.
Instruktør Kristina Asmussen Gude-Hansen, der har stået for den kreative styring af revyen siden 2019, leder endnu engang et stærkt hold gennem en forestilling, hvor både internationale begivenheder, politisk skæve vinkler, lokalt drilleri og genkendelige hverdagsobservationer får lov til at folde sig ud. Revyen er et humoristisk modspil til en verden, hvor alvoren fylder meget – et pusterum, hvor publikum får lov at trække vejret, grine og mærke fællesskabet.
På scenen står et veloplagt aktørensemble bestående af Jens Brunsgaard Clausen (ny aktør i 2026), Kasper Keller Petersen, Kristine Døssing Duus, Nana Leman, Rene Johannsen Asmussen, Susan Babbel og Tina Soleyman. Sammen leverer de et bredt repertoire af både store numre og små finurlige øjeblikke, hvor satire, musikalitet og komik går hånd i hånd.
Musikken leveres live af Als Revyens eget 4-mands revyorkester under ledelse af kapelmester Arne Vermehren, der med sikker hånd binder forestillingen sammen med både nye arrangementer og velkendte musikalske skævheder. Publikum kan som altid forvente en energifyldt og levende revyoplevelse, hvor musikken er en bærende del af fortællingen.
Als Revyen har gennem årene trukket store publikumsflokke til Augustenborghallerne, og det er ikke ualmindeligt med udsolgte aftener. Også i 2026 er ambitionen at levere en forestilling, der både rammer tidens tone og giver publikum noget at tale om bagefter – i bedste revyånd.
Forestillingen skabes i samarbejde med revyens trofaste sponsorere. Deres støtte er årsagen til, at revyen kan fortsætte med at udvikle sig og samle lokalsamfundet om humor, tradition og kultur.
Når lyset dæmpes i Kultursalen, og orkestret slår de første toner an, er scenen sat: Årets revy skyder fra hoften – og rammer med grin.
Als Revyen er en del af Midtals Idrætsforening.

Måske ku’ vi – en Sebastian Cabaret
2026-03-13 19:30 - 21:30 | Sønderborg Teater, Strandvej 1, Sønderborg, 6400
CABARET – Sebastian som fyldte 75 år i 2024, har skrevet et utal af udødelige sange, hvoraf mange af de bedste sange her præsenteres i alle deres afskygninger af Mette Marckman og Jacob Morild

Fenja // Mejeriet
2026-03-13 20:00 - 22:30 | Sønderborghus, Martin Nyrops Plads 2, Sønderborg, 6400
Efter et par år i skrivehulen er den anmelderroste artist, Fenja, nu klar med sit næste og 2. studiealbum, der er skabt i samarbejde med den anerkendte norske producer, Odd Martin Skålnes (Aurora, Sigrid mfl.). Albummet udkommer i februar 2026, hvor hendes første Danmarksturné følger.
“Det er svært at være et følsomt menneske i den verden, vi lige nu lever i. Men jeg tror mere end nogensinde før, at vi har brug for følsomme mennesker i verden. Mennesker der tør konfrontere både det smertelige og det skønne. Sangene er på en måde inspireret af det møde jeg har haft med mit eget publikum. Det har været en meget kærlig oplevelse for mig at begynde at spille mine egne koncerter. Det har lært mig, at der er mange andre derude som mig selv – der føler sig lidt mærkelige og lidt for følsomme. Det er jo ret magisk, at man på den måde kan give noget til hinanden – artist og publikum imellem. På denne her plade har jeg forsøgt at give følsomheden en stemme, der ikke bare er blød, men også vild og stærk. For jeg tror på, at de to ting er hinandens forudsætninger.”
Af samme årsag drog Fenja stædigt til Bergen for at indspille med den norske producer, Odd Martin Skålnes, der blandt andet står bag verdenshittet ‘Runaway’ af AURORA.
“Mit daværende pladeselskab var lidt skeptiske ved tanken om, at jeg skulle til Norge i stedet for at bruge nogle af de dygtige folk vi har i Danmark. Men jeg var meget stædig og insisterende. Jeg vidste, at Odd Martin kunne tilføre musikken den lyd af natur, Keld og Kord som jeg drømte om. Jeg vil gerne have, at man kan høre naturen ? både i min stemme og i det univers, der omgiver ordene. Og heldigvis sagde han ja!”
Hun er blevet kaldt 2024’s ‘Ronja Røverdatter’ af P3 vært Pelle Peter Jencel. Derudover er hendes musik blevet kaldt “En kraftpræstation af dansksproget lyrik” – da GAFFA i 2021 anmeldte hendes debutalbum ‘Flugtdyr’. Fenja markerede med sin debut, at hun er en sangskriver med noget på hjerte. Særligt er hendes tekstunivers blevet belønnet og anerkendt for sin finurlige, rørende og poetiske tone. Blandt andet modtog hun i 2021 AUTOR’s upcoming pris med rosende ord om hendes særegne og sårbare tekstunivers, der har rørt både anmeldere og lyttere. Dagbladet Information beskrev Fenjas sange som gribende og om hendes vokal udtalte de, “at den lyder som om den kommer fra et næsten åndeligt væsen, (Lufthuller)”. Fenja varmede desuden op for den norske verdensstjerne, Aurora i Store Vega i 2022.
Den første sang Fenja nogensinde skrev, handlede om en isbjørn, der var ved at dø, som følge af klimaforandringerne. Sangen skrev hun da hun var 12 år og den blev således toneangivende for de store og eksistentielle emner, Fenja gerne bringer op i sine tekster. Fenja selv beskriver sin musik som et univers for følsomme, vilde, finurlige væsener. Et univers hvor der er plads til både smil og gråd. I en artikel om Fenjas nylige optræden på SPOT festival blev det beskrevet, “at hendes allerede gennemførte univers, der kredser om natur, eksistens og modet til at gå sine egne veje, giver hende potentialet til at blive en generationsstemme.”
Fenja blev i 2024 udvalgt til KarriereKanonen med sin sang ‘Brænder for noget’, der i den forbindelse fik Airplay på P3 og P4. Kort forinden spillede Fenja sin første headliner koncert hos Women in Office, som hun 14 dage før koncerten kunne melde udsolgt.

Als Revyen 2026 – Et skud fra hoften (Fredag)
2026-03-13 20:00 - 22:30 | Kultursalen – Augustenborghallerne, Kettingvej 19a, Augustenborg, 6440

GennemSorgen – GennemLinsen Fotoudstilling af Anne Mette Holstein
2026-03-14 - 2026-03-26 | KunstPunkt, Storegade 14, Augustenborg, 6440
GennemSorgen – GennemLinsen
Fotoudstilling af Anne Mette Holstein
KunstPunkt, Storegade 14, Augustenborg
Udstillingsperiode: 14.–26. marts 2026
Åbent kl. 11-16
Fernisering: Lørdag d. 14. marts kl. 14.00

Hvordan opleves det at miste? Hvordan finder man en vej gennem sorgen? Dette undersøger fotograf Anne Mette Holstein i sin personlige fotoudstilling GennemSorgen – GennemLinsen, hvor hun gennem spontane og nærværende billeder giver form til det usagte og tabuet omkring døden.
Udstillingen består af 32 fotos samt et tekstark, der tilsammen inviterer beskueren ind i en ordløs dialog med sorgens nuancer. Som fotograf lægger Anne Mette Holstein stor vægt på autenticitet: “Jeg er ikke optaget af at iscenesætte motivet; det må opstå eller ligge foran mig. Jeg er optaget af at fange personens eller motivets sjæl. Min fascination af portrættet er den ordløse dialog, der opstår mellem den portrætterede og mig, gennem linsen.”
I GennemSorgen – GennemLinsen har Anne Mette Holstein arbejdet med selvudløseren og givet kameraet lov til at fange de øjeblikke, hvor sorg, savn og tab mærkes tydeligst. Serien fremstår som en intim, følelsesladet dokumentation af tab og bearbejdning.
Anne Mette Holstein har tidligere udstillet flere betydningsfulde fotoprojekter, herunder serien MedborgerSkab – inklusion i det offentlige rum, portrætter af voksne med udviklingshæmning, vist bl.a. på Folkemødet på Bornholm 2013 efter invitation fra Sundhedsministeriet, samt Hænder fortæller, en dokumentarisk serie til bostedet Skrænten i Sønderborg. Hun har desuden fotograferet til bøger og egne radioreportager online.
Fernisering og åbning:
Alle er velkomne til fernisering lørdag d. 14. marts kl. 14.00 på KunstPunkt, Storegade 14, Augustenborg.

Skriv din egen sangtekst
2026-03-14 10:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Drømmer du om at stå på scenen til næste års MGP? Så mangler du en uimodståelig sang!
I denne kreative workshop står vi klar til at guide dig i at skrive den fedeste sangtekst. Vi har papir og skriveredskaber til rådighed, men vil du gerne skrive på andet, så tag selv med.
Der er 6 pladser på workshoppen (solister eller grupper) – så skynd dig at få fat i en gratis billet allerede i dag. Hvis I kommer som gruppe, skal I stadig kun trække én billet til hele gruppen.
For børn og unge 10-15 år. Arrangementet er uden forældre.
Og glem ikke at tilmelde dig workshoppen “Sæt musik til din sang”, som finder sted på Sønderborg Musikskole fredag 10. april og lørdag 11. april. Her vil to seje musikere hjælpe dig med at fuldende dit mesterværk.

Begivenheden foregår her:
Biblioteket Sønderborg
Niveau 3, lokale M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Coding Pirates
2026-03-14 10:00 - 14:00 | Biblioteket Sønderborg, Nørre Havnegade 15, Sønderborg, 6400, Danmark
Sjov med 3D print og programmering
Vær kreativ med Coding Pirates!
Her kan du tegne en 3D model i et CAD-program og printe den. Eller du kan prøve at programmere dit eget spil i scratch. Coding Pirates har også ting med, som de selv har lavet og gerne vil vise frem.
Coding Pirates er en landsdækkende nonprofitorganisation, som arbejder for at styrke børn og unges kreativitet og it-kompetencer. I Sønderborg har de til huse på Kasernen, hvor de arbejder med lyd, film, kodning af spil, robotter, 3D design og print, programmering af mikroprocessorer til egne projekter og meget andet.
Arrangementet er gratis, og man møder bare op.
Alle er velkomne, men arrangementet er målrettet børn og unge i alderen 7-17 år.

Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Forårs-Solisterier
2026-03-14 14:00 | Café Alsion
Glæd jer til forårsvarm stemning og klassisk musik.
Endnu en fabelagtig eftermiddag med nogle af Danmarks bedste solister venter. Denne gang gælder det musikerne Johannes Søe Hansen, Ingemar Brantelid og Søren Rastogi, der sammen vil levere en herlig, klassisk eftermiddag.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

SDB:DOX: Christiania
2026-03-14 14:00 | Sønderborg Slot, Sønderbro 1, Sønderborg, 6400, Danmark
SDB:DOX viser den aktuelle dokumentarfilm om Christiania. Fri entre.
Christiania er et af verdens vildeste sociale eksperimenter. Efter 50 år med store drømme, stærk tobak og anarki får den farverige bydel en film, dens brogede historie fortjener. En ærlig, skæv og morsom film, der med en levende brug af fantastisk arkivmateriale trækker de historiske tråde op til i dag, og tegner et portræt af et mikrokosmos i forandring.
Arrangør: Sønderborg Slot
Hent billet
Om filmen

Karl Friis Forchhammer / Danmark / 2026 / Verdenspremiere / 93 min
I 1971 besatte hundredvis af unge de forladte kaserner på Bådsmandsstræde i København, og med ét blev Christiania født. Et vildt eksperiment i frihed og fællesskab, som blev et reelt alternativ til det etablerede samfund.
Filmskaber Karl Friis Forchhammer fortæller Fristadens historie med kærlighed og glimt i øjet. En historie fortalt indefra om radikalt demokrati og fri kreativitet, men også om vold, stoffer og pres fra omverdenen. Om nybyggernes idealisme, flipperne, en religiøs dommedagssekt, en alkoholiseret bjørn og konsensusdemokrati, om rockernes indtog på hashmarkedet, kampen om Pusher Street og Christianitternes forsøg på igen at sætte en grænse for, hvad fællesskabet bør rumme.
‘Christiania’ er et medrivende stykke dansk kulturhistorie fuld af de kulørte og alvorlige historier, som har formet et fællesskab over 50 år. Om et særligt sted på Danmarkskortet, der helt og holdent er sit eget, og stadig kæmper for at forblive sådan – og hurra for det!

Als Revyen 2026 – Et skud fra hoften (Lørdag)
2026-03-14 20:00 - 22:30 | Kultursalen – Augustenborghallerne, Kettingvej 19a, Augustenborg, 6440

The Preachers & Mopey Hope // Mejeriet
2026-03-14 20:00 - 23:00 | Mejeriet, Løngang 2, Sønderborg, 6400, Danmark
Er du til fuzz? Er du til punk? Er du til syre? Så mød her dit nye yndlingsband. The Preachers er en duo fra København der med fuzzpedalen i bund og riffs der klæber til din hjerne spiller en knivskarp omgang garagerock som leder tankerne hen på adskillige bands fra den amerikanske vestkyst. Det larmer og det varmer! I løbet af de seneste år, har The Preachers udover at spille et hav af koncerter, blandt andet udgivet EP’en “Gateway Dreams”, indspillet en livesession og vundet det legendariske Vesterbro mesterskab i Rock. Energien er i fokus når The Preachers spiller live, og du er garanteret en koncert med fuldt smæk på.
Support Mopey Hope
Mopey Hope er kendt for deres alternative rock, som går i dialog med western og folk-elementer. Bandet, der består af Gustav Klyvø, Alexander Bach og Sejer F. Villadsen, udforsker menneskets sårbarhed gennem tekster fulde af ærlighed.
NB: HUSK at købe billetter i forsalg, hvis du vil have studierabat, rabat under 21 år og lignende.

Mumle // Sønderborghus
2026-03-14 21:00 - 23:00 | Sønderborghus, Martin Nyrops Plads 2, Sønderborg, 6400
Efter en debut-festivalsommer med mere end 20 koncerter i eget navn, proppede telte og fyldte pladser, er Mumle ved at være et veletableret navn på den danske musikscene.
Mumle kickstartede sin musik-rejse for lige over et år siden med nummeret ?Det Modsatte?, som hurtigt skulle vise sig, at blive et fuldstændig uundgåeligt hit. Siden har hun udgivet radiohittet “Et For Dig” og duetten med Svea S “Hvor Solen Ik’ Skinner”, som stadig ligger i toppen af både streaming- og radiocharts.
Bag Mumle finder vi Julia Kathrine Hansen. Hun er 21 år gammel, og blev student i sommeren ’23. Hun er født og opvokset i Haderslev, men er for nyligt rykket til Aarhus.
Musikken har reddet min skæve personlighed. Jeg var nok blevet røvkedelig uden.
Mumle er den lille stemme vi alle har indeni os, som hverken er høflig, betænksom eller sød, men som bare først og fremmest er hudløst ærlig. Og det beskriver helt perfekt hvilken musik Mumle laver. Det er humoristisk, det er ægte, det er enormt relaterbart, og så handler det i virkeligheden rigtig meget om selverkendelse og indeholder en god portion selvironi.
Hun bliver inspireret af de mennesker hun omgås i sin hverdag; de ting der sker for hendes veninder, de ting de taler om i gruppen, den måde de taler med hinanden, men også af tv-serier med sjove stereotyper eller ting hun falder over når hun sidder og stener, kickstarter fantasien og inspirationen hos Mumle.

Anemonetur
2026-03-15 10:00 - 13:00 | P-pladsen Blomeskobbel Skov, Indkørsel fra Østkystvejen, 6440 Augustenborg, 6440, Danmark
Naturvejlederne Sønderborg inviterer til en smuk anemonetur i Blomeskobbel Skov kl. 10-13.
På turen kommer vi ind på anemonens levevis, farvevariationer, og hvor vi kan finde den i naturen.
Vi går en tur igennem skoven på 3-4 km, hvor vi også kan finde andre planter, samt følge bøgens udspring.
Måske støder vi også noget af skovens spændende dyreliv. Fortællinger om disse.
Velmødt til en spændende natur-tur.

SDB:DOX: Merckx - Race of a Champion
2026-03-15 14:00 | Sønderborg Slot, Sønderbro 1, Sønderborg, 6400, Danmark
SDB:DOX sætter fokus på legenden Eddy Merckx. Fri entre.
Eddy Merckx er den største cykelrytter nogensinde. Belgieren har vundet rub og stub. Et stilfuldt portræt af en uovervindelig mester i medgang og modgang.
Hent billet
Arrangør: Sønderborg Slot
Om filmen
Christophe Hermans & Boris Tilquin / Belgien / 2025 / 84 min
Eddy Merckx’ sejrsliste er uovertruffen. Fra han begyndte som amatør i 1961 til han gik på pension i 1978, vandt han hele 525 landevejsløb. Monumenterne, verdensmesterskabet, 11 Grand Tours og meget mere. Ingen har siden overgået Merckx.
Og nu har Merckx fået den film, han har fortjent. En stilfuld, medrivende og vanvittigt flot film, der med en levende brug af arkivmateriale beretter historien om stjernens himmelflugt. Men bag succesen gemte der sig bump på vejen: dopingsager, udelukkelser, styrt. Når han sejrede, forenede han Belgien. Når han tabte, vendte hele nationen ham ryggen.
Merckx havde smag for sejrens sødme og fik hurtigt kælenavnet ‘Kannibalen’. Han fortærede sine konkurrenter, og nogle mente, at han vandt for meget. Bag beundringen og fascinationen ulmede jalousien. Historien om Merckx er historien om, hvordan et stortalent pressede sig selv og sin smertegrænse til det yderste for at blive verdens bedste. En film om smerte og vilje – og om en legende, selv Tadej Pogačar ikke kan måle sig med.

Syng Med Hr. Skæg! – en del af RytmeRæs // Sønderborghus
2026-03-15 14:00 - 16:00 | Sønderborghus, Martin Nyrops Plads 2, Sønderborg, 6400
Kom og syng og fest med Hr. Skæg er en del af RytmeRæs.
Køber du RytmeRæs får du 8 koncerter til en super god pris! Der skal købes billet til både børn og voksne. Børn under 3 år på skødet af en voksen er gratis i RytmeRæs klubben.
Klik her for at læse mere om RytmeRæs.
Hr. Skæg behøver ingen nærmere introduktion hvis man er barn i Danmark. Gennem mere end et årti har han huseret på Ramasjang med begejstret nysgerrighed, galopperende fantasi og ikke mindst en imponerende serie fantastiske sange, og gjort læring til et plusord i børnenes univers.
Nu har børn og voksne mulighed for at møde Hr. Skæg og feste og synge med på hans sange i et helt nyt show. Hr. Skæg har lovet at gøre sit ypperste for at involvere publikum og gøre dagen til en mindeværdig, sjov og lærerig oplevelse uanset alder, kan man stadig både synge med og hjælpe til med at løse de problemer der opstår når man har skæg med tal, bogstaver, ord, matematik og sprog.

Als Revyen 2026 – Et skud fra hoften (Søndag)
2026-03-15 15:30 - 18:00 | Kultursalen – Augustenborghallerne, Kettingvej 19a, Augustenborg, 6440

Night of Famous Musicals 2.0
2026-03-15 20:00 | Koncertsalen Alsion, Alsion 2, Sønderborg, 6400, Danmark
Publikumssuccesen vender tilbage med alletiders største musicalhits.
Efter en stor succes i 2025 vender den spektakulære forestilling “Night of Famous Musical” nu tilbage og tager turen gennem hele Skandinavien i 2026. Med en række af de mest ikoniske musicals og deres største hits, vil denne flotte forestilling begejstre publikum i alle aldre.
“Night of Famous Musical” samler de største øjeblikke fra musicals som Les Misérables, The Phantom of the Opera, Mamma Mia! , Abba hits, Lion king, Moulin Rouge ,Chess ,Grease og mange flere – men med et twist! Forestillingen inkluderer også nyere musicalhits, der vil tage publikum med på en uforglemmelig rejse gennem musicalens verden.
Forestillingen vil blive præsenteret af et internationalt anerkendt engelsk cast fra West End i London ,bestående af professionelle sangere, dansere og et live orkester, som skaber en unik og autentisk musicaloplevelse.
Med et flot sceneshows og flotte kostumer lover Night of Famous Musical” at det bliver en forrygende underholdende aften.

Skriveklubben
2026-03-16 15:30 - 17:00 | Biblioteket Sønderborg, Nørre Havnegade 15, Sønderborg, 6400, Danmark
Mod det uendelige skriveunivers!
Er du vild med at skrive og finde på dine egne historier?
Vil du gå på opdagelse i dit eget og andres kreative univers?
Så er Skriveklubben lige for noget for dig!
Vi mødes mandage i lige uger til hygge, snak, grin og masser af spændende skriveundervisning.
Underviserne er Anna og Michelle fra biblioteket og forskellige gæsteforfattere.
Skriveklubben er for børn og unge på 6.-10. klassetrin.
Skal du være med? Så gå ind på biblioteket.sonderborg.dk/skriveklubben og tilmeld dig via tilmeldingsformularen.
Begivenheden foregår her:
Biblioteket Sønderborg
, Nørre Havnegade 15, 6400, Sønderborg
Læs mere om eventet og køb en evt. billet her.

SDB:DOX: A World Gone Mad - The War Diaries of Astrid Lindgren
2026-03-16 16:30 | BHJ Kultursalen Ahlmannsparken, Ahlefeldvej 4, Gråsten, 6300
SDB:DOX viser den bevægende film om Astrid Lindgren og hendes dagbøger fra 2. verdenskrig. Fri entre.
Spritnye dokumentarfilm i hyggelige omgivelser. SDB:DOX er atter en del af Danmarks største dokumentarfilmsfestival, hvor toneangivende og smukke dokumentarfilm vises første gang.
Inden filmen fortæller formand for Kultur i Gråsten, Hanne Næsborg Andersen, om Astrid Lindgren, hendes virke og værdier.
OBS: Gør en helstøbt oplevelse ud af det. Cafe Hyggelee i Ahlmannsparken serverer den dag kanelbullar og svenske køttbullar med mos. Dem kan man nyde efter filmen eller tage med hjem.
Arrangør: Kultur i Gråsten
Om filmen
Wilfried Hauke / Tyskland & Sverige / 2026 / 98 min

Den svenske forfatters unge år under 2. verdenskrig, fortalt gennem hendes egne dagbøger i en smuk og forstandig film om livet, døden og kunsten i krigens skygge.

Astrid Lindgrens elskede fortællinger har leveret stof til drømme hos utallige børn og voksne og er blevet solgt i mange millioner eksemplarer overalt i verden. Men inden Lindgren blev det navn, alle kender og er vokset op med, var hun en ung kvinde i 30’ernes Stockholm, hvor hun – med egne ord – endnu blot var skribent, men ikke rigtig forfatter.
Da tordenskyerne til en ny verdenskrig trækker op i horisonten, ser Lindgren til med fortvivlelse. Og 1. september 1939, hvor Tyskland invaderer Polen, og krigen starter, begynder hun at føre en dagbog, som bliver hendes følgesvend i de mørke år under krigen. I linje efter linje sætter den forstandige Lindgren ord og billeder på sine tanker om livet, døden og og kunstens rolle i krigens skygge.
Lindgrens formative år som forfatter er blevet til netop den elegante og meget menneskelige film, som hun fortjener. Med smukke rekonstruktioner af Lindgrens liv i Stockholm og Skærgården, og samtaler med hendes familie. Og så runder den også historien om, hvordan Pippi Langstrømpe blev til. Den er god – ligesom alle hendes andre historier.

SDB:DOX: Intelligence Rising
2026-03-16 19:00 | Café Alsion
Øjenåbnende og tankevækkende. SDB:DOX viser film til eftertanke om, hvor langt, vi – måske – kan gå med AI. Fri entre.
Sæt dig til rette i Cafe Alsion, for nu er der stof til eftertanke.
Arrangør: Koncertsalen Alsion
Om filmen

Elena Andreicheva / Storbritannien / 2026 / Verdenspremiere / 73 min

Tænkere som Yuval Harari og ledere fra EU, Kina og USA deltager i et geopolitisk krigsspil om AI, hvor de konfronteres med scenarier for fremtidens mulige kriser.

Marc Warner er en AI-entreprenør og kommende far. Han har brugt det meste af sit liv på at udvikle kunstig intelligens. Nu bruger han det meste af sin tid på at tænke over, om det mon var en god idé. Derfor samler han verdenseliten af tænkere – blandt dem Yuval Harari – og ledere fra EU, Kina og USA om et ‘krigsspil’: Et geopolitisk rollespil, hvor deltagerne konfronteres med mulige scenarier for fremtidige, globale kriser.
Resultatet er en uhyre fascinerende, øjenåbnende og tankevækkende – og ikke mindst højdramatisk – film, hvor man selv sidder med ved bordet, når nogle af verdens skarpeste hjerner skal finde svar på truslerne fra både AI og hinanden. Repræsentanterne for tech-branchen, militæret og humaniora er nemlig samtidig borgere i stater med forskellige interesser og agendaer. Har kunstig intelligens sat gang i et nulsumsspil, eller er det i alles bedste interesse for en gangs skyld at spille på samme hold?

AI & DIG
2026-03-17 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Karlas Tju-Hej i Nordborg
2026-03-17 09:30 - 10:00 | Biblioteket Nordborg, Løjtertoft 7, Nordborg, 6430, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Gåtur i Siegfried Lenz' nabolag
2026-03-17 13:30 - 14:45 | Vibæk Mølle, Vibæk Mølle, Sydals, 6470
Forfatteren Siegfried Lenz udgav i 1975 novellesamlingen Der Geist der Mirabelle med fortællinger fra Bollerup – et sted, der (måske) ligger syd for Aabenraa og nord for Kiel.
Virkelighedens Bollerup var nabolaget til Siegfried og Liselotte Lenz’ sommerbolig i Lebøl Løkke på Sydals. Og et sted, hvor forfatteren i årene 1960 til 1986 skrev flere af de værker, der gjorde ham til en af de vigtigste stemmer i den tysksprogede efterkrigs- og samtidslitteratur.
I anledning af 100-årsdagen for Siegfried Lenz’ fødsel, bliver der tirsdag den 17. marts, mulighed for at opleve en af Bollerup-fortællingerne genfortalt og genopført det sted, hvor den oprindelige historie stammer fra.
Fortællingen kan opleves på den gåtur i Lenz’ nabolag, som er første del af arrangementet ”Naboskab, venskab og forfatterskab” der er åbent for alle, blot man har solidt fodtøj og ikke er gangbesværet.
Lenz’ sommerbolig og bådehus, Taskland kro og Vibæk vindmølle er stop undervejs på gåturen, hvor Lenz’ tidligere nabo Birgit Christensen vil fortælle anekdoter og historier, mens mirabellens ånd bliver vakt til live af skuespiller Chresten Speggers m.fl.
Parkering ved Vibæk Vandmølle (indkørsel ad Taskland), Vibæk Mølle 3, 6470 Sydals. Derfra cirka 6 min. gang (400 m.) til velkomst ved Meklenborg.
Arrangementet er støttet af Sønderborg kommune og Michael Jebsen Fonden.

Læseheltene
2026-03-17 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

SDB:DOX: Bouchra
2026-03-17 19:00 | Æ Bræt, Store Rådhusgade 19, Sønderborg, 6400, Danmark
SDB:DOX viser en af årets nok mest originale film. Fri entre.
Brætspilscafeen Æ Bræt er naturligvis med igen til SDB:DOX og viser festivalen nok mest skæve – og fede – film.
Om filmen

Meriem Bennani & Orian Barki / Italien, Marokko & USA / 2025 / 82 min

En af årets mest originale film – og helt klart den mest cool og sexede! – er en animeret autofiktion fra Marokko, hvor en queer filmskaber ringer hjem fra NYC til sin mor i Casablanca for at tale ud.

Bouchra er en 35-årig marokkansk expat og filmskaber i New York. Hendes queerness har påvirket hendes forhold til hendes mor, og nu ønsker hun at tale ud. Telefonlinjen mellem New York og Casablanca er brandvarm, for der er meget, som har været usagt indtil nu. Den mentale afstand mellem klubaftener, dates og queerliv i Brooklyn og et stille hjem i Marokko er enorm.
Samtidig oplever Bouchra en skriveblokade. Hun er ved at skrive et selvbiografisk manuskript om et komplekst mor-datter-forhold. Og nu er det hele rykket endnu tættere på. Men gennem lange og ærlige samtaler begynder mor og datter at nærme sig hinanden.
Og nå ja, Bouchra er en prærieulv! Det er hendes mor også. Faktisk er alle karakterer i filmen animerede til stemmerne af instruktørernes virkelige venner og familie i en legesyg dokufiktion. En humoristisk og rørende fortælling om migration, queerness og alt det, vi siger – og ikke siger – til dem, vi elsker.

AI & DIG
2026-03-18 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Karlas Tju-Hej i Vester Sottrup
2026-03-18 09:30 - 10:00 | Biblioteket Vester Sottrup, Skolevej 8, Sønderborg, 6400, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Vester Sottrup
, Skolevej 8 Vester Sottrup, 6400, Sønderborg
Læs mere om eventet og køb en evt. billet her.
